именно с тегло, по-малко от 20 kg, напр. използвани за търговски изложения или изпратени като търговски мостри. По отношение на такива пратки изискването за здравен сертификат, придружен от резултатите от анализите, не е съразмерно на свързания с тях нисък риск за общественото здраве.
 (6)
 Турските и иранските власти уведомиха Комисията за промяна на компетентните органи, чийто упълномощен представител има право да подписва здравния сертификат. Бразилският орган отговаря също и за фуражите. Поради това е необходимо тези промени да бъдат съответно въведени.
 (7)
 С цел да се намали излишната административна тежест е целесъобразно да се предвиди, че за пратка, при която опаковката е съставена от няколко по-малки опаковки/единици, не е необходимо идентификационният номер на пратката да се посочва на всяка отделна опаковка в пратката, а е достатъчно да се отбележи само върху опаковката, съставена от по-малките опаковки/единици.
 (8)
 След възникналите проблеми е целесъобразно да се уточни, че вписванията в единния документ за въвеждане, свързани с благоприятен резултат от проверката на документите, трябва да бъдат попълнени преди разрешаването на трансфера на пратката към определен пункт на внос.
 (9)
 Поради това Регламент (ЕО) No 669/2009 и Регламент за изпълнение (ЕС) No 884/2014 следва да бъдат съответно изменени.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 669/2009 се изменя в съответствие с приложение I към настоящия регламент.
 Член 2
 Регламент за изпълнение (ЕС) No 884/2014 се изменя, както следва:
 1)
 В член 1, параграф 1 се добавят следните букви и), й) и к):
 „и)
 фъстъци, необелени или обелени, фъстъчено масло, фъстъци, приготвени или консервирани по друг начин (фуражи и храни), с произход или изпратени от Бразилия;
 й)
 Capsicum spp., както и индийски орехчета с произход или изпращани от Индия;
 к)
 индийски орехчета с произход или изпращани от Индонезия.“
 2)
 Към член 1, параграф 3 се добавя следното изречение:
 „Настоящият регламент не се прилага и за пратки с фуражи и храни с брутно тегло, по-малко от 20 kg.“
 3)
 В член 5, параграф 2 буква а) се заменя със следното:
 „а)
 Министерството на земеделието, животновъдството и продоволствието (Ministério da Agricultura, Pecuária e Abastecimento (MAPA) — за фуражи и храни от Бразилия.“
 4)
 В член 5, параграф 2 букви г) и д) се заменят със следния текст:
 „г)
 Министерството на здравеопазването и медицинското образование — за храни от Иран;
 д)
 Главна дирекция за храните и контрола към Министерството на храните, земеделието и животните на Република Турция — за храни от Турция;“.
 5)
 В член 5, параграф 2 се добавя буква и):
 „и)
 Министерството на земеделието — за храни от Индонезия.“
 6)
 Следното изречение се добавя към член 6:
 „За пратка, при която опаковката е съставена от няколко по-малки опаковки/единици, е достатъчно идентификационният номер на пратката да се посочи върху опаковката, съставена от малките опаковки/единици.“
 7)
 В член 9, параграф 4 първото изречение се заменя със следното:
 „Компетентният орган на определения граничен пункт разрешава трансфера на пратката към определения пункт за внос след благоприятен резултат от извършените